b'\n_START_ARTICLE_\nMike Porcaro\n_START_SECTION_\nKariera\n_START_PARAGRAPH_\nPorcaro je bil studijski glasbenik, preden je leta 1982, kmalu po izdaji albuma Toto IV, pri skupini Toto zamenjal originalnega bas kitarista Davida Hungatea. Porcaro je pri skladbi\xc2\xa0\xc2\xbbGood For You\xc2\xab\xc2\xa0igral \xc4\x8delo , po odhodu Hungatea, se je pojavil tudi v videospotih albuma Toto IV, prav tako pa je s skupino nastopil na svetovni promocijski turneji. \xc4\x8clan skupine je ostal do leta 2007._NEWLINE_Poleg delovanja v skupini Toto, je Porcaro kot studijski glasbenik sodeloval na \xc5\xa1tevilnih snemanjih v Los Angelesu. Sodeloval je na turnejah z Michaelom Franksom, Seals and Crofts, Larryjem Carltonom in Bozom Scaggsom. Bas kitarist skupine In Flames, Peter Iwers je dejal, da je Porcaro vplival na njegov na\xc4\x8din igranja.\n_START_SECTION_\nBolezen\n_START_PARAGRAPH_\nPorcaro je leta 2007 prenehal nastopati s skupino Toto zaradi odrevenelosti prstov, zaradi katere je te\xc5\xbeko igral. Zamenjal ga je Leland Sklar, ki je s skupino nastopal do prenehanja delovanja leta 2008. 26. februarja 2010 je v javnost pri\xc5\xa1la novica, da Porcaro boleha za amiofori\xc4\x8dno lateralno sklerozo. Skupina Toto se je ponovno formirala in od\xc5\xa1la na evropsko turnejo v podporo Miku Porcaru. Namesto Porcara je tokrat s skupino igral bas kitarist Nathan East.\n_START_SECTION_\nSmrt\n_START_PARAGRAPH_\nSeptembra 2012, je revija Classic Rock magazine poro\xc4\x8dala, da je Porcarovo stanje stabilno, kljub temu pa je bil Porcaro, zaradi napredovanja bolezni, na invalidskem vozi\xc4\x8dku. 15. marca 2015 je Porcaro v spanju umrl na svojem domu v Los Angelesu. Star je bil 59 let.\n_START_SECTION_\nOprema\n_START_PARAGRAPH_\nPorcaro je obo\xc5\xbeeval bas kitare znamk Peavey, Status Graphite basses, Fbass, Sugi in Music Man. Uporabljal bas kitare znamk Ibanez, Alembic in Oasis.'